CELEX: 32010D0477
Language: mt
Date: 2010-05-19 00:00:00
Title: Deċiżjoni Nru 477/2010/UE tal-Parlament Ewropew u tal-Kunsill tad- 19 ta' Mejju 2010 li tħassar id-Deċiżjoni tal-Kunsill 79/542/KEE li tfassal lista ta' pajjiżi terzi jew partijiet minn pajjiżi terzi, u li tistabbilixxi il-kondizzjonijiet għas-saħħa tal-annimali u dik pubblika u għaċ-ċertifikazzjoni veterinarja, għall-importazzjoni lejn il-Komunità ta' ċerti annimali ħajjin u l-laħam frisk tagħhom

2.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 135/1
            
         DEĊIŻJONI Nru 477/2010/UE TAL-PARLAMENT EWROPEW U TAL-KUNSILL
   tad-19 ta' Mejju 2010
   li tħassar id-Deċiżjoni tal-Kunsill 79/542/KEE li tfassal lista ta' pajjiżi terzi jew partijiet minn pajjiżi terzi, u li tistabbilixxi il-kondizzjonijiet għas-saħħa tal-annimali u dik pubblika u għaċ-ċertifikazzjoni veterinarja, għall-importazzjoni lejn il-Komunità ta' ċerti annimali ħajjin u l-laħam frisk tagħhom
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 43(2) u l-Artikolu 168(4)(b) tiegħu,
   Wara li kkunsidraw il-proposta mill-Kummissjoni Ewropea,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw il-Kumitat tar-Reġuni,
   Filwaqt li jaġixxu konformement mal-proċedura leġislattiva ordinarja (2),
   Billi:
   
               (1)
            
            
               Id-Direttiva tal-Kunsill 72/462/KEE tat-12 ta' Diċembru 1972 dwar il-problemi tas-saħħa u l-ispezzjonijiet veterinarji fuq l-importazzjoni ta' bhejjem tal-ifrat, mogħoż u ngħaġ u majjali, kif ukoll ta' laħam frisk jew ta’ prodotti tal-laħam minn pajjiżi terzi (3) pprevediet li għandha titfassal lista tal-pajjiżi jew tal-partijiet minnhom li minnhom l-Istati Membri jistgħu jawtorizzaw l-importazzjoni ta’ ċerti annimali ħajjin u ta’ laħam frisk ta’ ċerti annimali.
            
         
               (2)
            
            
               Għalhekk, ġiet adottata d-Deċiżjoni tal-Kunsill 79/542/KEE tal-21 ta' Diċembru 1976 li tfassal lista ta' pajjiżi terzi jew ta’ partijiet minn pajjiżi terzi, u li tistabbilixxi l-kondizzjonijiet għas-saħħa tal-annimali u dik pubblika u għaċ-ċertifikazzjoni veterinarja, għall-importazzjoni lejn l-Unjoni ta' ċerti annimali ħajjin u l-laħam frisk tagħhom (4). Din id-Deċiżjoni tistabbilixxi l-kondizzjonijiet sanitarji għall-importazzjoni lejn l-Unjoni ta' annimali ħajjin, esklużi l-ekwidi, u għall-importazzjoni ta' laħam frisk ta’ annimali bħal dawn, inklużi l-ekwidi, iżda li teskludi l-preparazzjonijiet tal-laħam. L-Annessi I u II ta’ din id-Deċiżjoni jistabbilixxu wkoll listi ta’ pajjiżi terzi jew ta’ partijiet minnhom li minnhom ċerti annimali ħajjin u l-laħam frisk tagħhom jistgħu jiġu importati lejn l-Unjoni kif ukoll mudelli ta’ ċertifikati veterinarji.
            
         
               (3)
            
            
               Mid-data tal-adozzjoni ta’ dik id-Deċiżjoni, għadd ta’ rekwiżiti ġodda tas-saħħa tal-annimali u dik pubblika ġew stabbiliti f’atti oħra Komunitarji, inklużi d-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (5), u d-Direttiva tal-Kunsill 2004/68/KE tas-26 ta' April 2004 li tistabbilixxi r-regoli tas-saħħa tal-annimali għall-importazzjoni lejn u t-transitu matul il-Komunità għal ċerti annimali ungulati ħajjin (6), kif ukoll ir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-oġġetti tal-ikel (7), ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (8), ir-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jippreskrivi regoli speċifiċi għall-organizzazzjoni ta' kontrolli uffiċjali fuq prodotti li joriġinaw mill-annimali maħsuba għall-konsum uman (9), u r-Regolament (KE) Nru 882/2004 tal-Parlament Eworpew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (10).
            
         
               (4)
            
            
               Dawk l-atti Komunitarji jikkostitwixxu qafas regolatorju ġdid f’dan il-qasam u d-Direttiva 72/462/KEE ġiet ukoll mħassra mid-Direttiva 2004/68/KE.
            
         
               (5)
            
            
               L-Artikolu 20 tad-Direttiva 2004/68/KE jipprevedi li r-regoli ta’ implimentazzjoni stabbiliti skont id-deċiżjonijiet adottati għall-importazzjoni ta’ annimali ħajjin, ta’ laħam u ta’ prodotti tal-laħam skont id-Direttiva 72/462/KEE, inter alia d-Deċiżjoni 79/542/KEE, għandhom jibqgħu fis-seħħ sa meta jiġu ssostitwiti b' miżuri adottati skont il-qafas regolatorju l-ġdid.
            
         
               (6)
            
            
               Addizzjonalment, l-Artikolu 4(3) tad-Direttiva 2004/41/KE tal-Parlament Ewropew u tal-Kunsill tal-21 ta' April 2004 li tħassar ċerti Direttivi rigward iġene tal-ikel u kondizzjonijiet ta' saħħa għall-produzzjoni u sabiex ikunu mqiegħda fis-suq ċerti prodotti li joriġinaw mill-annimali intiżi għall-konsum mill-bniedem (11) jipprevedi li sakemm jiġu adottati d-dispożizzjonijiet meħtieġa fuq il-bażi tar-Regolament (KE) Nru 852/2004, tar-Regolament (KE) Nru 853/2004, tar-Regolament (KE) Nru 854/2004 jew tad-Direttiva 2002/99/KE, ir-regoli ta’ implimentazzjoni adottati fuq il-bażi tad-Direttiva 72/462/KEE għandhom ikomplu japplikaw.
            
         
               (7)
            
            
               Ir-Regolament tal-Kummissjoni (UE) Nru 206/2010 tat-12 ta' Marzu 2010 li jistabbilixxi listi ta’ pajjiżi terzi, territorji jew partijiet minnhom awtorizzati għall-introduzzjoni lejn l-Unjoni Ewropea ta’ ċerti annimali u ta’ laħam frisk u r-rekwiżiti ta’ ċertifikazzjoni (12), fih rekwiżiti ta’ ċertifikazzjoni veterinarja u dispożizzjonijiet oħra li jieħdu kont tal-qafas regolatorju l-ġdid u li jissosstitwixxu dawk stabbiliti fid-Deċiżjoni 79/542/KEE. Sa mid-data tad-dħul fis-seħħ ta' dak ir-Regolament, id-Deċiżjoni 79/542/KEE tkun għalhekk skadiet u ma tapplikax aktar.
            
         
               (8)
            
            
               Għall-fini taċ-ċarezza u t-trasparenza tal-leġiżlazzjoni tal-Unjoni, id-Deċiżjoni 79/542/KEE għandha tiġi mħassra espliċitament b’effett minn dik id-data,
            
         ADOTTAW DIN ID-DEĊIŻJONI:
   Artikolu 1
   Id-Deċiżjoni 79/542/KEE għandha tiġi mħassra b’effett mid-9 ta’ April 2010.
   Ir-referenzi għad-Deċiżjoni mħassra għandhom jittieħdu bħala referenzi għar-Regolament (UE) Nru 206/2010.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Strasburgu, id-19 ta’ Mejju 2010.
      
         
            Għall-Parlament Ewropew
         
         
            Il-President
         
         J. BUZEK
      
      
         
            Għall-Kunsill
         
         
            Il-President
         
         D. LÓPEZ GARRIDO
      
   
   
      (1)  Opinjoni tas-16 ta' Diċembru 2009 (għadha mhijiex ippubblikata fil-Ġurnal Uffiċjali).
   
      (2)  Pożizzjoni tal-Parlament Ewropew tal-25 ta' Marzu 2010 (għadha mhijiex ippubblikata fil-Ġurnal Uffiċjali) u Deċiżjoni tal-Kunsill tas-26 ta' April 2010.
   
      (3)  ĠU L 302, 31.12.1972, p. 28.
   
      (4)  ĠU L 146, 14.6.1979, p. 15.
   
      (5)  ĠU L 18, 23.1.2003, p. 11.
   
      (6)  ĠU L 139, 30.4.2004, p. 321.
   
      (7)  ĠU L 139, 30.4.2004, p. 1.
   
      (8)  ĠU L 139, 30.4.2004, p. 55.
   
      (9)  ĠU L 139, 30.4.2004, p. 206.
   
      (10)  ĠU L 165, 30.4.2004, p. 1.
   
      (11)  ĠU L 157, 30.4.2004, p. 33.
   
      (12)  ĠU L 73, 20.3.2010, p. 1.